ข้อบัญญัติองค์การบริหารส่วนตำบลจำปาโมงข้อบัญญัติองค์การบริหารส่วนตำบลจำปาโมงเรื่องการใช้น้ำประปาหมู่บ้าน พ.ศ. ๒๕๕๗[๑] โดยที่เป็นการสมควรปรับปรุงข้อบัญญัติองค์การบริหารส่วนตำบลจำปาโมงว่าด้วยการใช้น้ำประปาหมู่บ้านอาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลจำปาโมงโดยความเห็นชอบของสภาองค์การบริหารส่วนตำบลจำปาโมงและนายอำเภอบ้านผือ จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลจำปาโมง เรื่อง การใช้น้ำประปาหมู่บ้านพ.ศ. ๒๕๕๗ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลจำปาโมงนับแต่วันที่ได้ติดประกาศโดยเปิดเผยณ สำนักงานองค์การบริหารส่วนตำบลจำปาโมงแล้วสิบห้าวันข้อ ๓ ให้ยกเลิกข้อบัญญัติองค์การบริหารส่วนตำบลจำปาโมง เรื่อง การใช้น้ำประปาหมู่บ้าน พ.ศ. ๒๕๕๐บรรดาข้อบัญญัติ ประกาศระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้องค์การบริหารส่วนตำบล หมายความถึงองค์การบริหารส่วนตำบลจำปาโมงเจ้าพนักงานท้องถิ่น หมายความถึงนายกองค์การบริหารส่วนตำบลจำปาโมงการประปา หมายความถึงระบบประปาซึ่งองค์การบริหารส่วนตำบลได้จัดให้มีขึ้นเพื่อให้บริการประชาชนในพื้นที่และรวมถึงกิจการประปาหมู่บ้านซึ่งองค์การบริหารส่วนตำบลได้ดำเนินการบริหารกิจการไปพลางก่อนจนกว่าหมู่บ้านจะมีความพร้อมในการนำกิจการประปาหมู่บ้านไปดำเนินการบริหารกิจการเองผู้ใช้น้ำประปา หมายความถึงบุคคลที่ได้ทำสัญญาการใช้น้ำประปาไว้กับองค์การบริหารส่วนตำบลหรือผู้ที่เคยยื่นความประสงค์และทำสัญญาขอใช้น้ำประปาต่อคณะกรรมการบริหารกิจการและบำรุงรักษาระบบประปาหมู่บ้านไว้ก่อนแล้วพนักงานจดมาตรวัดน้ำ หมายความถึงเจ้าหน้าที่ผู้มีหน้าที่รับผิดชอบหรือผู้ที่ได้รับมอบหมายจากองค์การบริหารส่วนตำบลให้มีหน้าที่จดมาตรวัดน้ำและเรียกเก็บเงินค่าน้ำประปาพนักงานผลิตน้ำประปา หมายความถึงเจ้าหน้าที่ผู้มีหน้าที่รับผิดชอบหรือได้รับมอบหมายเกี่ยวกับการผลิตน้ำประปาจัดหาน้ำสะอาดบริการประชาชนผู้ใช้น้ำประปาและตรวจสอบซ่อมแซมบำรุงรักษาระบบน้ำประปาขององค์การบริหารส่วนตำบลการงดจ่ายน้ำ หมายความถึงการที่กิจการประปา งดจัดส่งหรือจำหน่ายน้ำให้แก่ผู้ใช้น้ำจะเป็นด้วยลักษณะหรือวิธีใดก็ตามที่ผู้ใช้น้ำจะไม่สามารถใช้น้ำได้ต่อไปมาตรวัดน้ำ หมายความถึงเครื่องมือหรืออุปกรณ์ที่การประปาได้ติดตั้งให้กับผู้ใช้น้ำเพื่อวัดปริมาณน้ำเครื่องกั้นน้ำ หมายความถึงประตูน้ำที่ติดตั้งหน้ามาตรวัดน้ำซึ่งมีไว้สำหรับปิดและเปิดน้ำท่อภายใน หมายความถึงท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอก หมายความถึงท่อที่ต่อจากท่อจ่ายน้ำของการประปาไปเชื่อมกับมาตรวัดน้ำอุปกรณ์การประปา หมายความถึงมาตรวัดน้ำ ประตูกั้นน้ำ ท่อประปาตลอดจนอุปกรณ์อื่นที่เกี่ยวข้องจุดติดตั้งมาตรวัดน้ำ หมายความถึงสถานที่ที่ถูกกำหนดเป็นที่ตั้งมาตรวัดน้ำและเครื่องกั้นน้ำเพื่อให้มีการอ่านมาตรน้ำได้อย่างสะดวกค่าประกันการใช้น้ำ หมายความถึงเงินที่การประปาเรียกเก็บตามขนาดมาตรวัดน้ำเพื่อเป็นหลักประกันในการชำระค่าน้ำประปาแต่ละเดือนโดยผู้ใช้น้ำจะได้รับค่าประกันคืนเต็มจำนวนเมื่อยกเลิกการใช้น้ำและไม่มีหนี้ค้างชำระค่าน้ำประปาเว้นแต่ผู้ขอใช้น้ำประเภทหน่วยงานราชการ รัฐวิสาหกิจ และองค์การอื่นที่ได้จดทะเบียนมีใบอนุญาตแล้วให้ได้รับยกเว้นค่าประกันการใช้น้ำค่าแรงและค่าวัสดุอุปกรณ์ หมายความถึงค่าแรงงาน มาตรวัดน้ำ ท่อประปา และอุปกรณ์อื่น ๆ ที่ใช้ในการติดตั้งนับจากมาตรวัดน้ำถึงจุดประสานท่อ ซึ่งไม่รวมท่อและอุปกรณ์หลังมาตรวัดน้ำที่ผู้ขอใช้น้ำต้องดำเนินการเองค่ามัดจำ หมายความถึงเงินที่ผู้ใช้น้ำต้องชำระให้แก่การประปาในวันที่ขอติดตั้งเพื่อนำไปใช้ในการสำรวจสถานที่และประมาณราคาค่าใช้จ่ายในการติดตั้งค่าบริการทั่วไป หมายความถึงเงินที่การประปาเรียกเก็บเป็นรายเดือน ตามขนาดมาตรวัดน้ำที่ติดตั้งเพื่อนำไปใช้ในการบำรุงรักษาซ่อมหรือเปลี่ยนมาตรวัดน้ำ อุปกรณ์และท่อจ่ายน้ำให้อยู่ในสภาพที่ใช้งานได้ดีค่าน้ำประปา หมายถึงการกำหนดอัตราค่าน้ำขั้นต่ำของผู้ใช้น้ำคิดบนพื้นฐานของความจำเป็นที่ผู้ใช้น้ำต้องการใช้น้ำประปาในแต่ละเดือนตามอัตราที่กำหนดในบัญชีแนบท้ายซึ่งอัตราค่าน้ำขั้นต่ำอาจปรับปรุงเปลี่ยนแปลงได้ตามความเหมาะสมข้อ ๕ ให้นายกองค์การบริหารส่วนตำบลจำปาโมงเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑การขอใช้น้ำประปา ข้อ ๖ บุคคลดังต่อไปนี้มีอำนาจยื่นคำขอใช้น้ำต่อการประปาองค์การบริหารส่วนตำบล(๑) เจ้าของบ้านหรือเจ้าของสถานประกอบการ(๒) ผู้เช่า หรือผู้ครอบครอง(๓) ผู้มีอำนาจจัดการแทนนิติบุคคลบุคคลตามวรรคหนึ่งอาจมอบอำนาจในการยื่นคำขอใช้น้ำประปาได้ ทั้งนี้ ต้องทำเป็นลายลักษณ์อักษรข้อ ๗ บุคคลใดต้องการใช้น้ำของการประปาให้ยื่นคำขอต่อการประปาตามแบบคำขอที่กำหนดไว้ท้ายข้อบัญญัตินี้เว้นแต่จะเป็นผู้ใช้น้ำประปาของกิจการประปาหมู่บ้านซึ่งได้เคยยื่นคำขอใช้น้ำประปาต่อคณะกรรมการบริหารกิจการและบำรุงรักษาระบบประปาหมู่บ้านไว้แล้วให้แจ้งขอขึ้นทะเบียนเป็นผู้ใช้น้ำต่อการประปาโดยไม่ต้องยื่นคำขอใช้น้ำใหม่ข้อ ๘ การยื่นคำขอใช้น้ำประปาตามข้อ๖ ให้แนบหลักฐานประกอบคำขอพร้อมชำระอัตราค่าธรรมเนียมท้ายข้อบัญญัติดังนี้(๑) สำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐ(๒) สำเนาทะเบียนบ้าน(๓) กรณีเป็นนิติบุคคลต้องมีหลักฐานการจดทะเบียนตามกฎหมาย(๔) หลักฐานการเป็นผู้แทนนิติบุคคล(๕) หนังสือมอบอำนาจกรณีมอบอำนาจให้ผู้อื่นยื่นคำขอแทนกรณีที่ผู้ขอใช้น้ำเป็นส่วนราชการ รัฐวิสาหกิจหรือนิติบุคคลอื่นที่ได้จดทะเบียนมีใบอนุญาตแล้ว ให้หัวหน้าหน่วยงานหรือผู้มีอำนาจตามกฎหมายผู้จัดการ หรือผู้แทนนิติบุคคล แล้วแต่กรณี เป็นผู้มีอำนาจลงนามในแบบคำขอใช้น้ำประปาและสัญญาการใช้น้ำประปาการมอบอำนาจต้องทำเป็นหนังสือและมีพยานอย่างน้อยสองคนและปิดอากรแสตมป์ตามกฎหมายในกรณีมีความจำเป็นต้องวางท่อประปาผ่านที่ดินของผู้อื่นผู้ขอใช้น้ำต้องได้รับความยินยอมจากเจ้าของที่ดินนั้นเป็นลายลักษณ์อักษรเพื่อแสดงต่อการประปาในวันยื่นคำขอข้อ ๙ ผู้ใช้น้ำประปารายใดมีความประสงค์ขอใช้น้ำประปาเป็นการชั่วคราวให้ยื่นคำขอโดยหลักเกณฑ์และวิธีการเดียวกับการยื่นขอใช้น้ำกรณีทั่วไปหมวด ๒การยกเลิกการใช้น้ำ ข้อ ๑๐ เมื่อผู้ใช้น้ำประปาต้องการยกเลิกการใช้น้ำให้แจ้งความประสงค์เป็นหนังสือต่อการประปาเพื่อขอรับเงินประกันการใช้น้ำคืนเต็มจำนวนเว้นแต่จะมีหนี้อันเกิดจากการใช้น้ำประปาค้างชำระอยู่ให้หักออกก่อนตามจำนวนที่ค้างส่วนที่เหลือถ้าหากมีให้คืนแก่ผู้ใช้น้ำ ทั้งนี้ให้นำบัตรประชาชนพร้อมสำเนา ใบเสร็จค่าประกันการใช้น้ำและใบเสร็จรับเงินค่าน้ำประปาครั้งสุดท้ายของผู้โอน หรือสำเนา (ถ้ามี)เป็นหลักฐานในการรับเงินคืนหมวด ๓การดำเนินการติดตั้ง ข้อ ๑๑ การต่อท่อประปาจากท่อจ่ายน้ำของการประปาถึงที่ติดตั้งมาตรวัดน้ำรวมทั้งการติดตั้งมาตรวัดน้ำ และเครื่องกั้นน้ำตลอดจนอุปกรณ์อื่น ๆพร้อมทั้งการกำหนดขนาดของสิ่งของเหล่านั้น ให้เป็นอำนาจหน้าที่ของการประปาโดยเฉพาะผู้หนึ่งผู้ใดจะกระทำโดยพลการมิได้บรรดาท่ออุปกรณ์ภายนอกมาตรวัดน้ำ อุปกรณ์เครื่องกั้นน้ำรวมทั้งมาตรวัดน้ำเมื่อได้ติดตั้งแล้วให้ตกเป็นทรัพย์สินของการประปาเว้นแต่ท่ออุปกรณ์ภายในมาตรวัดน้ำถือเป็นทรัพย์สินของผู้ใช้น้ำข้อ ๑๒ ในวันที่ขอติดตั้งประปาเมื่อผู้ขอใช้น้ำได้ชำระค่ามัดจำแก่การประปาตามอัตราที่กำหนดไว้ท้ายข้อบัญญัตินี้แล้วให้การประปามอบหมายเจ้าหน้าที่ออกสำรวจสถานที่และจัดทำแบบแปลนแผนผังเพื่อประมาณการค่าใช้จ่ายในการดำเนินการและแจ้งให้ผู้ขอใช้น้ำทราบภายในเจ็ดวันการแจ้งตามวรรคหนึ่งเป็นการแจ้งประมาณการค่าแรงและค่าวัสดุอุปกรณ์รวมทั้งค่าประกันการใช้น้ำตามอัตราที่กำหนดในบัญชีแนบท้ายข้อบัญญัตินี้ เว้นแต่การติดตั้งมาตรวัดน้ำขนาดไม่เกินเส้นผ่าศูนย์กลาง๓/๔ นิ้วและมีระยะห่างจากท่อเมนจ่ายน้ำประปาไม่เกินยี่สิบเมตรค่าแรงและค่าอุปกรณ์ให้ใช้ราคาเหมาจ่ายในอัตราไม่เกินเจ็ดร้อยห้าสิบบาทผู้ขอใช้น้ำซึ่งได้รับแจ้งตามวรรคหนึ่งต้องชำระค่าใช้จ่ายตามประมาณการภายในสามสิบวันการประปาจึงจะดำเนินการติดตั้งประปาให้หากไม่ชำระภายในเวลาที่กำหนดให้ถือว่าผู้ใช้น้ำสละสิทธิ์ในการขอใช้น้ำประปาครั้งนั้นและการประปามีอำนาจริบเงินมัดจำไว้ได้ทั้งสิ้นข้อ ๑๓ ผู้ขอใช้น้ำประปาที่ยื่นคำร้องและชำระค่าใช้จ่ายในการติดตั้งประปาแล้วต่อมาปฏิเสธที่จะให้การประปาวางท่อและติดตั้งมาตรวัดน้ำภายในเวลาที่ได้รับแจ้งให้ทราบเป็นลายลักษณ์อักษรให้ถือว่าผู้ขอใช้น้ำสละสิทธิ์การใช้น้ำให้การประปาคืนค่าใช้จ่ายในการติดตั้งประปาที่ได้ชำระไว้โดยหักค่าใช้จ่ายในการดำเนินการในอัตราร้อยละยี่สิบหมวด ๔หน้าที่ผู้ใช้น้ำ ข้อ ๑๔ ผู้ใช้น้ำจะใช้เครื่องสูบน้ำหรือเครื่องมืออื่นใดสูบน้ำโดยตรงจากท่อน้ำของการประปาหรือจากท่อภายในมิได้ถ้าใช้น้ำจากแหล่งอื่น เช่น น้ำฝน น้ำบ่อบาดาล ฯลฯผู้ใช้น้ำจะต้องต่อท่อแยกไว้ต่างหากจากท่อจ่ายน้ำของการประปาและท่อภายในในกรณีผู้ใช้น้ำกระทำการฝ่าฝืนตามวรรคหนึ่งการประปามีสิทธิงดจ่ายน้ำแก่ผู้ใช้น้ำและเรียกให้ผู้ใช้น้ำชดใช้ค่าเสียหายอันเกิดแต่การนั้นตามที่การประปากำหนดข้อ ๑๕ ในกรณีที่มีเหตุอันควรสงสัยว่ามาตรวัดน้ำคลาดเคลื่อนให้ผู้ใช้น้ำแจ้งเป็นหนังสือต่อการประปาเพื่อทำการตรวจสอบมาตรวัดน้ำเมื่อมีการตรวจสอบตามวรรคหนึ่งแล้วปรากฏว่ามาตรวัดน้ำมีการคลาดเคลื่อนจริงการประปาจะดำเนินการซ่อมหรือเปลี่ยนให้ใหม่โดยไม่เสียค่าใช้จ่ายใด ๆ ในการตรวจสอบและการประปาจะคิดจำนวนน้ำที่ได้ใช้หรือสูญเสียไปโดยใช้อัตราเฉลี่ยเท่ากับจำนวนน้ำที่ได้ใช้ในสามเดือนที่ผ่านมาแต่หากตรวจสอบแล้วปรากฏว่ามาตรวัดน้ำอยู่ในสภาพใช้การได้ตามปกติผู้ใช้น้ำต้องเสียค่าใช้จ่ายในการตรวจสอบตามอัตราที่กำหนดไว้ท้ายข้อบัญญัตินี้เมื่อมีเหตุสงสัยตามวรรคหนึ่งให้ถือเป็นหน้าที่ของผู้ใช้น้ำในการแจ้งให้การประปาทราบภายในสามวันทำการหากผู้ใช้น้ำเพิกเฉยให้ถือว่ามีเจตนาทุจริตและมีโทษเช่นเดียวกับความผิดข้อ ๒๘ข้อ ๑๖ ผู้ใช้น้ำจะทำการปลูกสร้างต่อเติมโรงเรือน สิ่งปลูกสร้างอื่นใด ปลูกต้นไม้ หรือกระทำการใด ๆอันเกิดอันตรายหรือเป็นอุปสรรคต่อระบบการส่งน้ำประปา การบำรุงรักษามาตรวัดน้ำ ตลอดจนท่อและอุปกรณ์มิได้เว้นแต่จะได้ตกลงเป็นลายลักษณ์อักษรกับการประปาข้อ ๑๗ ผู้ใช้น้ำรายใดยินยอมให้ผู้อื่นเอาน้ำประปาไปใช้โดยการซื้อขายการให้หรือวิธีการอื่นใดในลักษณะเดียวกันไม่ว่าจะเป็นไปเพื่อค้ากำไรหรือไม่จะกระทำมิได้เว้นแต่จะได้รับอนุญาตเป็นลายลักษณ์อักษรจากการประปาหมวด ๕การชำระค่าน้ำประปาและการเก็บเงิน ข้อ ๑๘ ให้ผู้ใช้น้ำชำระเงินค่าน้ำประปาเป็นรายเดือนตามอัตราที่กำหนดไว้ท้ายข้อบัญญัตินี้ซึ่งการประปาจะคำนวณจากปริมาณการใช้น้ำของผู้ใช้น้ำที่อ่านได้จากมาตรวัดน้ำคูณด้วยอัตราค่าน้ำประปาที่ใช้ในปัจจุบันค่าน้ำที่ใช้ต้องไม่น้อยกว่าอัตราค่าน้ำประปาขั้นต่ำที่กำหนดไว้ในบัญชีแนบท้ายให้การประปาออกใบเสร็จรับเงินค่าน้ำประปาตามวรรคหนึ่งและค่าบริการทั่วไปให้แก่ผู้ใช้น้ำไว้เป็นหลักฐานทุกครั้งข้อ ๑๙ ผู้ใช้น้ำประปาอาจชำระเงินค่าน้ำประปาทันทีที่พนักงานจดมาตรวัดน้ำนำใบเสร็จรับเงินหรือใบแจ้งหนี้ไปขอเรียกเก็บหรืออาจขอใบแจ้งหนี้เพื่อชำระเงินด้วยตนเอง ณที่ทำการประปาภายในเจ็ดวันนับแต่วันได้รับใบแจ้งหนี้หมวด ๖การจดและอ่านมาตรวัดน้ำ ข้อ ๒๐ เมื่อการประปาได้ติดตั้งมาตรวัดน้ำให้แก่ผู้ขอใช้น้ำประปาแล้วให้พนักงานจดมาตรวัดน้ำทำการอ่านมาตรวัดน้ำของผู้ใช้น้ำในเดือนถัดไปซึ่งตรงกับวันที่ที่ติดตั้งมาตรวัดน้ำเพื่อออกใบเสร็จรับเงินค่าน้ำประปาโดยให้ถือว่าเป็นค่าน้ำประปาเดือนนั้นทั้งนี้การประปาอาจปรับเปลี่ยนระบบการอ่านมาตรวัดน้ำรายใหม่ให้สอดคล้องกับระบบการอ่านมาตรของการประปาข้อ ๒๑ ผู้ใช้น้ำต้องให้ความยินยอมและอำนวยความสะดวกแก่เจ้าหน้าที่การประปาซึ่งมีหน้าที่เข้าไปในที่ดินอาคารหรือสถานที่อันเป็นที่อยู่อาศัยของผู้ใช้น้ำเพื่อจดตัวเลขการใช้น้ำ(จดมาตรวัดน้ำ) ในแต่ละเดือน ตลอดจนการตรวจสอบ แก้ไขซ่อมแซมมาตรวัดน้ำหรือท่ออุปกรณ์ในการส่งน้ำระหว่างเวลาพระอาทิตย์ขึ้นถึงพระอาทิตย์ตกทั้งนี้การดำเนินการดังกล่าวของเจ้าหน้าที่ให้แสดงบัตรประจำตัวพนักงานทุกครั้งหมวด ๗การโอนกรรมสิทธิ์การใช้น้ำประปา ข้อ ๒๒ การโอนกรรมสิทธิ์ในการใช้น้ำประปาอาจมีได้ในกรณีดังต่อไปนี้(๑) ผู้ใช้น้ำเดิมตาย หรือย้ายที่อยู่ หรือ(๒) การเช่าบ้านหรืออาคารที่ติดตั้งประปาไว้แล้ว(๓) การซื้อขายบ้านหรืออาคารที่ติดตั้งประปาไว้แล้ว(๔) กรณีอื่นที่การประปากำหนดผู้โอนตามวรรคหนึ่งอาจมอบอำนาจเป็นหนังสือในการขอโอนกรรมสิทธิ์มาตรวัดนํ้าหรือเพื่อขอรับเงินประกันคืนเนื่องจากการโอนกรรมสิทธิ์และผู้รับโอนจะมอบอำนาจเพื่อรับโอนกรรมสิทธิ์มาตรวัดน้ำก็ให้ทำได้ ทั้งนี้หนังสือมอบอำนาจต้องปิดอากรแสตมป์ตามกฎหมายกรณีผู้โอนกรรมสิทธิ์การใช้น้ำตามวรรคหนึ่งถึงแก่ความตายให้ทายาทเป็นผู้โอนกรรมสิทธิ์ข้อ ๒๓ ให้ผู้รับโอนกรรมสิทธิ์การใช้น้ำตามข้อ๒๑ นำหลักฐานต่อไปนี้แสดงต่อการประปา(๑)บัตรประจำตัวประชาชน/บัตรประจำตัวข้าราชการ/บัตรประจำตัวพนักงานองค์การของรัฐ(๒) สำเนาทะเบียนบ้านที่อยู่ปัจจุบัน(๓) สำเนาหนังสือสัญญาซื้อขายบ้าน/อาคาร (ถ้ามี)(๔) สำเนาหนังสือสัญญาเช่าบ้าน/อาคาร (ถ้ามี)(๕) สำเนาทะเบียนบ้าน (ฉบับเจ้าบ้าน) ที่มาตรวัดน้ำตั้งอยู่ข้อ ๒๔ การรับโอนกรรมสิทธิ์การใช้น้ำตามข้อ ๒๑ผู้โอนต้องแสดงเอกสารหลักฐานต่อไปนี้(๑)บัตรประจำตัวประชาชน/บัตรประจำตัวข้าราชการ/บัตรประจำตัวพนักงานองค์การของรัฐ(๒) สำเนาทะเบียนบ้านที่อยู่ปัจจุบัน(๓) สำเนาใบมรณบัตร (กรณีผู้โอนตาย)(๔) ใบเสร็จรับเงินค่าประกันการใช้น้ำตัวจริง(กรณีหายให้ใช้ใบแจ้งความ)(๕) ใบเสร็จรับเงินค่าน้ำประปาครั้งสุดท้ายของผู้โอนหรือสำเนา(ถ้ามี)ข้อ ๒๕ ถ้าผู้ใช้น้ำได้รื้อถอนอาคารหรือย้ายไปจากภูมิลำเนาโดยมิได้แสดงเจตนาว่าจะครอบครองสิทธิการใช้น้ำอยู่ต่อไปหรือโอนสิทธิการใช้น้ำให้ผู้อื่นหรือบอกเลิกสัญญาการใช้น้ำภายในสามสิบวันนับแต่วันที่ได้รื้อถอนอาคารหรือย้ายไปจากภูมิลำเนาให้ถือว่าสละสิทธิการใช้น้ำการประปาทรงไว้ซึ่งสิทธิที่จะงดการจ่ายน้ำหรือโอนกรรมสิทธิ์การใช้น้ำให้แก่บุคคลอื่นข้อ ๒๖ กรณีผู้ใช้น้ำถึงแก่ความตายทายาทหรือผู้มีกรรมสิทธิ์ในอาคารสถานที่นั้น ประสงค์จะได้รับสิทธิในการใช้น้ำต่อไปให้ทายาทหรือผู้มีกรรมสิทธิ์แสดงความจำนงเป็นลายลักษณ์อักษรต่อการประปาเพื่อทำการโอนสิทธิการใช้น้ำภายในสามสิบวันนับแต่วันที่ผู้ใช้น้ำถึงแก่ความตายในกรณีตามวรรคหนึ่งหากทายาทหรือผู้มีกรรมสิทธิ์ในอาคารสถานที่มิได้ดำเนินการใดๆ เพื่อขอรับโอนสิทธิการใช้น้ำภายในระยะเวลาที่กำหนด ให้ถือว่ามีเจตนาสละสิทธิ์การประปามีอำนาจในการงดการจ่ายน้ำประปานั้นได้การโอนกรรมสิทธิ์หรือสิทธิครอบครองในบ้านหรืออาคารอันเนื่องจากการซื้อขายการเช่าหรือการทำนิติกรรมใด ๆโดยที่คู่กรณีมิได้ตกลงในเรื่องสิทธิในการใช้น้ำหรือเงินประกันการใช้น้ำไม่ว่าด้วยเหตุใดก็ตามให้ถือว่าผู้ใช้น้ำรายเดิมได้สละสิทธิหรือโอนเงินประกันการใช้น้ำไปเป็นของผู้ครอบครองบ้านหรืออาคารตามสิทธิสืบเนื่องจากการทำนิติกรรมดังกล่าวผู้ครอบครองบ้านหรืออาคารใหม่มีสิทธิขอเปลี่ยนชื่อผู้ใช้น้ำได้โดยไม่ต้องจ่ายเงินประกันการใช้น้ำหรือค่าใช้จ่ายอื่นใดเว้นแต่ผู้ใช้น้ำรายเดิมได้ถอนเงินประกันการใช้น้ำไปแล้วหรือกิจการประปาได้หักเงินประกันการใช้น้ำชดใช้ค่าน้ำที่ค้างชำระจนหมดสิ้นแล้วให้ผู้ครอบครองบ้านหรืออาคารรายใหม่วางเงินประกันการใช้น้ำใหม่หมวด ๘ความรับผิดของผู้ใช้น้ำ ข้อ ๒๗ การประปาถือเป็นทรัพย์สินขององค์การบริหารส่วนตำบลผู้ใดกระทำโดยเจตนาหรือโดยประมาททำให้เกิดความเสียหายแก่ทรัพย์สินของกิจการประปาไม่ว่าโดยทางตรงหรือโดยอ้อมผู้นั้นต้องชดใช้ค่าเสียหายให้แก่การประปาตามความเสียหายนั้นทั้งนี้ไม่ตัดสิทธิการประปาในการดำเนินคดีทั้งทางแพ่งและทางอาญาข้อ ๒๘ ผู้ใดโดยทุจริตเอาน้ำประปาไปใช้หรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆ เพื่อเอาน้ำประปาไปใช้โดยไม่มีอำนาจให้การประปางดจ่ายน้ำ (ตัดมาตร) ทันที โดยไม่ต้องบอกกล่าวล่วงหน้าและเป็นดุลยพินิจของผู้บริหารท้องถิ่นในการพิจารณาดำเนินคดีแก่ผู้นั้นในกรณีตามวรรคหนึ่งให้ผู้กระทำผิดชดใช้ค่าน้ำประปาที่ได้ใช้ไปแล้วตามหลักเกณฑ์และวิธีการที่การประปากำหนดและมิให้อนุญาตจ่ายน้ำประปาแก่ผู้นั้นจนกว่าจะได้ชดใช้ค่าเสียหายเต็มจำนวนในกรณีที่ผู้ใช้น้ำตามวรรคหนึ่งได้รับอนุญาตให้ใช้น้ำใหม่ผู้ใช้น้ำต้องดำเนินการขอใช้น้ำเสมือนเป็นผู้ใช้น้ำรายใหม่และให้ชำระค่าธรรมเนียมขอบรรจบมาตรวัดน้ำตามอัตราบัญชีแนบท้ายข้อ ๒๙ ในกรณีที่ผู้ใช้น้ำค้างชำระค่าน้ำประปาเป็นเวลาสองเดือนติดต่อกันให้การประปาแจ้งเตือนเป็นหนังสือให้ผู้ใช้น้ำทราบเพื่อดำเนินการชำระค่าน้ำที่ค้างอยู่ให้แล้วเสร็จภายในเจ็ดวันนับแต่วันที่ได้รับหนังสือแจ้งกรณีตามวรรคหนึ่งเมื่อมีเหตุผลอันสมควรผู้บริหารท้องถิ่นอาจขยายเวลาการชำระค่าน้ำได้ไม่เกินสามสิบวันและอาจแบ่งการชำระออกเป็นงวดๆ ก็ได้ ทั้งนี้ให้มีบันทึกข้อตกลงเป็นลายลักษณ์อักษรถ้าผู้ใช้น้ำตามวรรคหนึ่งได้รับแจ้งแล้วเพิกเฉยหรือผิดสัญญาข้อตกลงตามวรรคสองให้การประปามีอำนาจบอกเลิกสัญญาและงดจ่ายน้ำ(ตัดมาตร) ทันที และมีอำนาจหักค่าน้ำที่ค้างชำระจากค่าประกันการใช้น้ำได้เต็มจำนวนข้อ ๓๐ ผู้ใดละเมิดการใช้น้ำหรือกระทำการใดๆให้การประปาได้รับความเสียหายหรือไม่ยอมชำระเบี้ยปรับหรือค่าเสียหายตามที่การประปาเรียกเก็บเมื่อถูกงดจ่ายน้ำประปาแล้ว (ตัดมาตรวัดน้ำ) แต่การประปายังไม่ได้บอกเลิกสัญญาหากผู้นั้นนำเงินมาชำระหนี้ที่ค้างทั้งหมดภายในสามสิบวันนับแต่วันที่งดจ่ายน้ำให้การประปาทำการติดตั้งมาตรวัดน้ำให้ใช้ตามเดิม ทั้งนี้ ต้องชำระค่าธรรมเนียมบรรจบมาตรวัดน้ำตามอัตราที่กำหนดไว้ท้ายข้อบัญญัตินี้ในกรณีที่พ้นกำหนดเวลาตามวรรคหนึ่งเมื่อได้ชำระหนี้ที่ค้างทั้งหมดแล้วให้ยื่นคำขอใช้น้ำและชำระค่าใช้จ่ายในการติดตั้งประปาเสมือนเป็นผู้ใช้น้ำรายใหม่หมวด ๙การเปลี่ยนขนาดมาตรวัดน้ำและการย้ายสถานที่ใช้น้ำ ข้อ ๓๑ ในกรณีที่ผู้ใช้น้ำต้องการเปลี่ยนขนาดมาตรวัดน้ำหรือย้ายสถานที่ใช้น้ำ หรือเปลี่ยนจุดประสานท่อจากจุดหนึ่งไปยังอีกจุดหนึ่งภายในเขตพื้นที่บริการของการประปาองค์การบริหารส่วนตำบลโดยไม่เปลี่ยนขนาดมาตรวัดน้ำให้ยื่นคำร้องต่อการประปาพร้อมหลักฐานดังนี้(๑)บัตรประจำตัวประชาชนหรือบัตรประจำตัวข้าราชการหรือบัตรประจำตัวพนักงานองค์การของรัฐ(พร้อมสำเนา)(๒) สำเนาทะเบียนบ้านที่จะย้ายสถานที่ใช้น้ำไป(๓) ใบเสร็จค่าน้ำประปาครั้งสุดท้ายหรือสำเนา (ถ้ามี)(๔) ใบเสร็จค่าประกันการใช้น้ำ (ถ้ามี)ในกรณีการขอเปลี่ยนขนาดมาตรวัดน้ำตามวรรคหนึ่งผู้ขอใช้น้ำต้องชำระเงินค่าธรรมเนียมเช่นเดียวกับการขอใช้น้ำประปาในครั้งแรกและให้การประปาคืนเงินค่าประกันการใช้น้ำที่เรียกเก็บไว้เดิมแก่ผู้ขอใช้น้ำกรณีการย้ายสถานที่ใช้น้ำหรือเปลี่ยนจุดประสานท่อตามวรรคหนึ่งให้ผู้ใช้น้ำชำระค่าธรรมเนียมเช่นเดียวกับการขอติดตั้งใหม่ยกเว้นค่ามาตรวัดน้ำและค่าประกันการใช้น้ำหมวด ๑๐บทกำหนดโทษ ข้อ ๓๒ กรณีมาตรวัดน้ำเสียหายบุบสลายหรือชำรุดโดยการกระทำของผู้ใช้น้ำหรือบริวารทำให้ไม่สามารถวัดค่าการใช้น้ำได้มีโทษปรับไม่เกินห้าร้อยบาทในกรณีตามวรรคหนึ่งให้ผู้ใช้น้ำแจ้งการประปาภายในห้าวันเพื่อติดตั้งมาตรวัดน้ำใหม่โดยออกค่าใช้จ่ายเองทั้งสิ้นหากพ้นระยะเวลาที่กำหนดให้การประปาแจ้งการงดจ่ายน้ำเป็นหนังสือภายในสามวันทำการและดำเนินการงดจ่ายน้ำทันทีกรณีตามวรรคหนึ่งถ้าในเดือนใดไม่อาจคิดค่าน้ำประปาที่ได้ใช้ไปได้ให้คำนวณจากจำนวนน้ำที่ได้ใช้ไปเท่ากับอัตราค่าน้ำเฉลี่ยสามเดือนที่ผ่านมาการขอใช้น้ำภายหลังการงดจ่ายน้ำตามวรรคสองให้ผู้ใช้น้ำดำเนินการขอใช้น้ำเสมือนเป็นผู้ใช้น้ำรายใหม่ข้อ ๓๓ ผู้ใดกระทำการฝ่าฝืนข้อบัญญัตินี้ในข้อ ๑๑วรรคหนึ่ง ข้อ ๑๔ ข้อ ๑๖ ข้อ ๑๗ และข้อ ๒๘ มีโทษปรับไม่เกินหนึ่งพันบาทบทเฉพาะกาล ข้อ ๓๔ บุคคลใดแสดงเจตนายกที่ดินให้แก่การประปาโดยปราศจากค่าตอบแทนเพื่อใช้เป็นสถานที่ก่อสร้างและเป็นที่ตั้งระบบประปาเพื่อจ่ายน้ำให้แก่บรรดาผู้ใช้น้ำถือว่าบุคคลนั้นเป็นผู้มีคุณูประการต่อกิจการการประปาของตำบลให้กิจการประปาของตำบลประกาศเกียรติคุณเพื่อยกย่องบุคคลนั้นให้ทราบโดยทั่วกันให้บุคคลตามวรรคหนึ่งหรือทายาทผู้รับมรดกได้รับยกเว้นค่าน้ำประปาในอัตราไม่เกิน๓๐ ลูกบาศก์เมตรต่อเดือนตลอดจนค่าธรรมเนียมทุกประเภทในการขอใช้น้ำประปาครั้งแรก ทั้งนี้ ไม่รวมถึงบุคคลภายนอกผู้รับโอนสิทธิในการใช้น้ำประปาจากบุคคลดังกล่าวการแสดงเจตนาตามวรรคหนึ่งทำเป็นหนังสือและจดทะเบียนต่อพนักงานเจ้าหน้าที่ตามกฎหมายข้อ ๓๕ ให้สถานที่ราชการ บ้านพักราชการ วัด มัสยิดสถานที่ประกอบศาสนพิธี ที่มีใบอนุญาต ให้ได้รับสิทธิชำระค่าน้ำประปาในอัตราเพียงครึ่งหนึ่งของค่าน้ำประปา๓๐ ลูกบาศก์เมตรแรกต่อเดือนข้อ ๓๖ ในกรณีมีความจำเป็นที่การประปาต้องทำการซ่อมแซมระบบประปาซึ่งทำให้ต้องหยุดการส่งจ่ายน้ำเป็นการชั่วคราวกิจการประปาหมูบ้านของตำบลจะแจ้งให้ทราบล่วงหน้าก่อนดำเนินการไม่น้อยกว่าหนึ่งวันเว้นแต่ในกรณีจำเป็นเร่งด่วนอย่างยิ่งซึ่งไม่อาจหลีกเลี่ยงได้กิจการประปาหมู่บ้านของตำบลอาจทำการซ่อมแซมปรับปรุงหรือแก้ไขระบบประปาตามควรแก่กรณี โดยไม่จำเป็นต้องแจ้งล่วงหน้าข้อ ๓๗ ข้อบัญญัตินี้ที่เกี่ยวกับค่าประกันการใช้น้ำมิให้กระทบต่อผู้ใช้น้ำตามข้อบัญญัติองค์การบริหารส่วนตำบลจำปาโมงเรื่อง การใช้น้ำประปาหมู่บ้าน พ.ศ. ๒๕๕๐ที่มีอยู่ก่อนหรือในวันที่ข้อบัญญัตินี้ใช้บังคับประกาศณ วันที่ ๒๒ กันยายน พ.ศ. ๒๕๕๗กิตติคุณคนบุญนายกองค์การบริหารส่วนตำบลตำปาโมง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลจำปาโมงเรื่อง การใช้น้ำประปาหมู่บ้าน พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๖ กันยายน๒๕๕๘ปุณิกา/ผู้ตรวจ๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๑๐ ง/หน้า ๔๖/๘ กันยายน ๒๕๕๘